**POZIV NA PRETHODNU PROVJERU ZNANJA**

Pozivaju se kandidati koji su podnijeli prijave na Javni natječaj za prijam u službu na radno mjesto viši savjetnik za predškolski odgoj, obrazovanje i sport, na neodređeno vrijeme, u Upravni odjel za obrazovanje, kulturu, sport, branitelje i civilno društvo koji je objavljen u Narodnim novinama broj 67 dana 09. travnja 2025. godine, na Internet stranici Hrvatskog zavoda za zapošljavanje i na web stranici Grada Siska, na prethodnu provjeru znanja i sposobnosti koja će se održati dana 13. svibnja 2025. godine (utorak) s početkom u 12,00 sati u Sisku, Rimska ulica 26, (veliki kabinet).

Provjeri znanja mogu pristupiti kandidati koji ispunjavaju formalne uvjete propisane javnim natječajem.

**Pravila testiranja:**

Po dolasku na provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta.

Po utvrđivanju identiteta i svojstva kandidata, bit će podijeljen pisani test.

Provjera znanja i sposobnosti kandidata obavlja se putem pisanog testa, provjere znanja na računalu i intervjua.

Za svaki dio provjere znanja dodjeljuje se od 1 do 10 bodova. Smatra se da su kandidati uspješno položili provjeru znanja i sposobnosti ako su za svaki dio provjere dobili najmanje 5 bodova. Kandidati koji uspješno polože pisano testiranje i provjeru znanja na računalu, pristupit će razgovoru s Povjerenstvom (intervju).

Za vrijeme provjere znanja i sposobnosti **nije dopušteno:**

                          - koristiti mobitel ili druga komunikacijska sredstva;

                          - napuštati prostoriju u kojoj se provjera odvija;

- razgovarati s ostalim kandidatima niti na bilo koji drugi način remetiti

koncentraciju kandidata.

**Ukoliko bi pojedini kandidat prekršio pravila bit će udaljen s provjere znanja, a rezultat provjere znanja, Povjerenstvo neće priznati niti ocjenjivati.**

U Sisku, 07. svibnja 2025.